CELEX: C2007/283/66
Language: mt
Date: 2007-11-24 00:00:00
Title: Kawża T-372/07: Rikors imressaq fl- 24 ta' Settembru 2007 — Dimos Keratas vs Il-Kummissjoni tal-Komunitajiet Ewropej

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/36
            
         Rikors imressaq fl-24 ta' Settembru 2007 — Dimos Keratas vs Il-Kummissjoni tal-Komunitajiet Ewropej
   (Kawża T-372/07)
   (2007/C 283/66)
   Lingwa tal-kawża: Il-Grieg
   Partijiet
   
      Rikorrent: Dimos Kereatas (Attika, il-Greċja) (rappreżentanti: A. Papakonstantinou u M. Chaïdarlis, avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrent
   
               —
            
            
               tannulla d-Deċiżjoni tal-Kummissjoni C(2004) 5611, tat-22 ta' Diċembru 2004, dwar l-għoti ta' għajnuna finanzjarja mill-Fond ta' Koeżjoni għall-proġett bl-isem “Proġett ta' immaniġġjar ta' l-iskart solidu ta' l-ewwel unità ta' immaniġġjar tar-reġjun tax-Xlokk ta' l-Attika u tat-tieni unità ta' immaniġġjar tar-reġjun ta' Trojżinja, 1. Sit ta' landfill sanitajra ta' l-iskart fl-installazzjoni integrata ta' immaniġġjar ta' l-iskart fil-post magħruf ‘Vragoni’, Keratea — Lavreotiki, fix-Xlokk ta' l-Attika, 2. Stazzjon ta' trasbord ta' l-iskart tat-tieni unità ta' immaniġġjar tar-reġjun ta' Attika f'Trojżinja”;
            
         
               —
            
            
               fil-każ ta' dubju, tordna l-ispezzjoni fuq il-post in kwistjoni tal-proġett u titlob pariri indipendenti ta' natura teknika sabiex jiġu kkonfermati l-argumenti tar-rikorrent;
            
         
               —
            
            
               tordna lill-Kummissjoni tbati l-ispejjeż.
            
         Motivi u argumenti prinċipali
   Fir-rigward ta' l-interess li tieħu azzjoni fil-kuntest ta' l-eżerċizzju ta' rikors għal annullament ibbażat fuq l-Artikolu 230 KE; ir-rikorrent iqis li d-deċiżjoni kkontestata, li tirrigwarda l-ħolqien ta' sit ta' landfill sanitarju ta' l-iskart fuq art li tagħmel parti mir-reġjun tal-komun ta' Keratea, tikkonċernah direttament u individwalment safejn dan jikkostitwixxi operator pubbliku inkarigat mill-protezzjoni tas-saħħa pubblika u ta' l-ambjent fir-reġjun fejn ikun seħħ il-proġett iffinanzjat.
   Ir-rikorrent jqis li d-deċiżjoni kkontestata, li huwa jallega li sar jaf biha fit-13 ta' Awwissu 2007, tikser kemm sensiela ta' dispożizzjonijiet tad-dritt Komunitarju primarju dwar il-protezzjoni tas-saħħa u ta' l-ambjent, kif ukoll dispożizzjonijiet ta' dritt Komunitarju sekondarju li jippreċiżawhom.
   B'mod partikolari, ir-rikorrent isostni li l-finanzjament tal-proġett imur kontra l-għanijiet ta' konservazzjoni, ta' ħarsien u ta' titjib fil-kwalità ta' l-ambjent, tal-protezzjoni tas-saħħa pubblika kif ukoll ta' użu konsistenti u razzjonali tar-riżorsi naturali. Bl-istess mod, skond ir-rikorrent, id-deċiżjoni kkontestata tal-Kummissjoni, l-ewwel nett tevita d-dispożizzjonijiet ta' l-Artikoli 3, 4 u 6 tad-Direttiva 75/442/KEE (1) u ta' l-Artikoli 3 u 4 tad-Direttivi 91/156/KEE (2), li jistabbilixxu obbligi speċifiċi fl-oqsma tal-prevenzjoni, tat-tnaqqis tal-produzzjoni ta' l-iskart u tal-ħsara li jistgħu jikkawżaw.
   Fl-aħħar nett, skond ir-rikorrent, jidher b'mod ċar li l-ħolqien ta' installazzjoni ta' immaniġġjar u tar-rimi ta' l-iskart f'reġjun protett fl-ebda każ ma jista' jiġi kkunsidrat bħala proġett li huwa eliġibbli sabiex jiġi ffinanzjat minn strument finanzjarju bħall-Fond ta' Koeżjoni, li bħala definizzjoni jiffinanzja biss proġetti li huma konformi ma' l-eżiġenzi ta' ħarsien ta' l-ambjent.
   
      (1)  Id-Direttiva tal-Kunsill, tal-15 ta' Lulju 1975, dwar l-iskart (75/442/KEE) (ĠU L 194, 25.11.1975, p 39).
   
      (2)  Id-Direttiva tal-Kunsill, tat-18 ta' Marzu 1991, li temenda d-Direttiva 75/442/KEE dwar l-iskart (ĠU L 78, 26.3.1991, p 32).